മാർട്ടിൻ ഒഡെർസ്കി

മാർട്ടിൻ ഒഡെർസ്‌കി (ജനനം: 5 സെപ്റ്റംബർ 1958) ഒരു ജർമ്മൻകമ്പ്യൂട്ടർ ശാസ്ത്രജ്ഞനും സ്വിറ്റ്‌സർലൻഡിലെ എക്കോൾ പോളിടെക്‌നിക് ഫെഡറേൽ ഡി ലോസാനെയിൽ (ഇപിഎഫ്‌എൽ) പ്രോഗ്രാമിംഗ് മെത്തേഡുകൾ പഠിപ്പിക്കുന്ന പ്രൊഫസറുമാണ്. കോഡ് വിശകലനത്തിലും പ്രോഗ്രാമിംഗ് ഭാഷകളിലും അദ്ദേഹം വൈദഗ്ദ്ധ്യം നേടിയിട്ടുണ്ട്. മറ്റുള്ളവരുടെ സഹായത്തോടെ അദ്ദേഹം സ്കാല പ്രോഗ്രാമിംഗ് ഭാഷയുംജനറിക് ജാവയും (മുമ്പ് പിസ്സാ പ്രോഗാമിംഗ് ഭാഷയിലും) രൂപകൽപ്പന ചെയ്‌തു.

1989-ൽ പാസ്കൽ ഉൾപ്പെടെ നിരവധി പ്രോഗ്രാമിംഗ് ഭാഷകളുടെ ഡിസൈനർ എന്ന നിലയിൽ അറിയപ്പെടുന്ന നിക്ലസ് വിർത്തിന്റെ മേൽനോട്ടത്തിൽ ഇ.റ്റി.എച്ച്. സൂറിച്ചിൽ നിന്നാണ് അദ്ദേഹം പി.എച്ച്.ഡി. നേടിയത്. ഐബിഎമ്മിലും യേൽ യൂണിവേഴ്സിറ്റിയിലും പോസ്റ്റ്ഡോക്ടറൽ ജോലി ചെയ്തു.

1997-ൽ, ഒഡെർസ്‌കി ജിജെ(GJ) കമ്പൈലർ വികസിപ്പിച്ചു,,അദ്ദേഹത്തിന്റെ ഈ കമ്പൈലർ പിന്നീട് ജാവ കമ്പൈലറായ ജാവാകി(javac)-ന്റെ അടിസ്ഥാനമായി മാറി.‌

2002-ൽ, അദ്ദേഹവും മറ്റുള്ളവരും 2003-ൽ ആദ്യമായി പൊതുവായി റിലീസ് ചെയ്ത സ്കാലയിൽ പ്രവർത്തിക്കാൻ തുടങ്ങി.

2007-ൽ, കമ്പ്യൂട്ടിംഗ് മെഷിനറിയുടെ അസോസിയേഷന്റെ ഫെല്ലോ ആയി അദ്ദേഹത്തെ ഉൾപ്പെടുത്തി.

2011 മെയ് 12-ന്, ഓഡെർസ്കിയും മറ്റുള്ളവരും ചേർന്ന് സ്കാലയ്ക്ക് വാണിജ്യപരമായ പിന്തുണയും പരിശീലനവും സേവനങ്ങളും നൽകുന്നതിനായി ടൈപ്പ്സേഫ് ഇൻക്. (ലൈറ്റ്ബെൻഡ് ഇൻക്., ഫെബ്രുവരി 2016 എന്ന് പുനർനാമകരണം ചെയ്തു)എന്ന കമ്പനി ആരംഭിച്ചു.
കോഴ്‌സറ(Coursera) ഓൺലൈൻ ലേണിംഗ് പ്ലാറ്റ്‌ഫോമിൽ അദ്ദേഹം മൂന്ന് കോഴ്‌സുകൾ പഠിപ്പിക്കുന്നു: സ്‌കാലയിലെ ഫംഗ്ഷണൽ പ്രോഗ്രാമിംഗ് തത്വങ്ങൾ, സ്‌കാലയിലെ ഫംഗ്ഷണൽ പ്രോഗ്രാം ഡിസൈൻ, പ്രോഗ്രാമിംഗ് റിയാക്ടീവ് സിസ്റ്റംസ് മുതലായവ.
അവലംബം